钦定古今图书集成/明伦汇编/官常典/第082卷 > 汝阳王暹
## 钦定古今图书集成/明伦汇编/官常典/第082卷 > 汝阳王暹

按《魏书京兆康王传》：“顺阳王仲景弟暹，字叔照。庄帝
初，除南兖州刺史。在州猛暴，多所杀害。元颢入洛，暹
据州不屈。庄帝还宫，封汝阳王，迁秦州刺史。先时，秦
州城人屡为反复，暹尽诛之，存者十一二。普泰元年，
除凉州刺史，贪暴无极。欲规府人及商胡富人财物，
诈一台符诳诸豪等，云欲加赏。一时屠戮，所有资财”
生口，悉没自入。《孝静》时，位侍中、录尚书事。薨，赠太师、
录尚书。子冲袭，无子，国绝。